Tuis | Media Releases | Wet oor gesondheidsinstituut is goed op papier, maar VF Plus het bedenkinge oor sommige aspekte
Die wetsontwerp het dit ten doel om koördinering te laat plaasvind tussen die nasionale instituut vir oordraagbare siektes, die nasionale instituut vir nie-oordraagbare siektes, die nasionale kankerregister en ander rolspelers.
Sodanige koördinering kan daartoe bydra om vroegtydig bewus te raak van 'n siekte soos veroorsaak deur die koronavirus in Suid-Afrika en om betyds daarteen op te tree. Sinvolle samewerking en interaksie sal 'n vereiste wees om die nodige resultate te verkry en die wetsontwerp stel dit ten doel.
Aandag moet geskenk word aan die kommer van CANSA oor die kankerregister. Dit is bekend dat die register nie op datum was nie en nie behoorlik aangewend is nie. Die VF Plus hoop hierdie probleem sal wel aandag geniet.